**บันทึกรายงานการประชุมพนักงานเทศบาล ลูกจ้างประจำ และพนักงานจ้างเทศบาล**

**ครั้งที่ 3/2567**

**วันศุกร์ ที่ 22 มีนาคม 2567**

 **เวลา 13.30 น.**

**ณ ห้องประชุมสภาเทศบาลตำบลทุ่งยาว**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |
| --- | --- | --- |
| 1. | นายเฉลิมพล ชัยเกษตรสิน | นายกเทศมนตรีตำบลทุ่งยาว |
| 2. | นายกวี เก้าเอี้ยน | รองนายกเทศมนตรีตำบลทุ่งยาว |
| 3. | นายวรัศกรณ์ สุดสาคร | ปลัดเทศบาลตำบลทุ่งยาว |
| 4. | นางสาวศศินันท์ ศิลปโสภาพันธุ์ | หัวหน้าสำนักปลัดเทศบาล |
| 5. | นางวัชรีย์ วรรณงาม | ผู้อำนวยการกองคลัง |
| 6. | นางสุรัมภา กังฮา | ผู้อำนวยการกองสาธารณสุขและสิ่งแวดล้อม |
| 7. | นายไกรสิงห์ ศิริกุล | ผู้อำนวยการกองช่าง |
| 8. | นายกรีธา บาหลัง  | ผู้อำนวยการกองการศึกษา |
| 9. | นายนิคม จรณโยธิน | นักวิเคราะห์นโยบายและแผนชำนาญการ |
| 10. | นางโชติกา แซ่โค้ว | นักพัฒนาชุมชนชำนาญการ |
| 11. | นางอังคณา เก้าเอี้ยน | นักจัดการงานทั่วไปชำนาญการ |
| 12. | นางสาวเคย์ลดา เหมือนแสน | นิติกรปฏิบัติการ |
| 13. | นายภาณุพงศ์ ชูศรี | เจ้าพนักงานป้องกันฯ ปฏิบัติงาน |
| 14. | นางสาววัลย์ลิกา บัวศรี | นักทรัพยากรบุคคลปฏิบัติการ |
| 15. | นางกรรณิกา ชินานุรักษ์  | นักจัดการงานทั่วไปชำนาญการ |
| 16. | นางสาวกัญลิกา เลี้ยววัฒนาสกุล  | นักวิชาการศึกษาปฏิบัติการ |
| 17. | นางสาววิภารัตน์ เส้งแก้ว  | เจ้าพนักงานธุรการปฏิบัติงาน |
| 18. | นายสมเกียรติ เดชะ | นายช่างโยธาชำนาญงาน |
| 19. | นางสาวกมลพรรณ ตั้งสถิตพร | นักการ |
| 20. | นางอารีย์ จูห้อง | ผู้ช่วยเจ้าพนักงานจัดเก็บรายได้ |
| 21. | นางสาวสุวรรณา ธีระกุลพิศุทธิ์ | ผู้ช่วยนักวิชาการคลัง |
| 22. | นายยุทธภูมิ นิธิพรเดชะ  | ผู้ช่วยนักพัฒนาชุมชน |
| 23. | นายกิจจา นาคบรรพ์  | ผู้ช่วยนักวิชาการพัสดุ |
| 24. | นายมานิจ แสงจันทมณี  | พนักงานขับรถยนต์ |
| 25. | นายวิทยา บุ้งทอง  | พนักงานขับรถยนต์ |  |
| 26. | นายสิงหราช รัตนะ | งานสวนสาธารณะ |  |
| 27. | นายสิทธิชัย ขุนไพชิต  | พนักงานขับรถยนต์ |  |
| 28. | นายเอกรินทร์ อนันตวรพจน์ | ผู้ช่วยช่างไฟฟ้า |  |
| 29. | นายจรัญ บุญโยดม  | พนักงานขับรถยนต์ |  |
| 30. | นายเช่า ขุนสันเทียะ | พนักงานขับรถยนต์ |  |
| 31. | นายศิริพันธ์ แดงมาด | ลูกมือช่างแผนที่ภาษี |  |
| 32. | นายรณณกฤต เก้าเอี้ยน | ผู้ช่วยเจ้าพนักงานธุรการ |  |

**ผู้ไม่มาประชุม**

|  |  |  |  |
| --- | --- | --- | --- |
| 1. | นายสมชาย สุขพรสวรรค์ | รองนายกเทศมนตรีตำบลทุ่งยาว | ติดภารกิจ |
| 2. | นางอัชฌา นาคบรรพ์ | รองปลัดเทศบาลตำบลทุ่งยาว | ลาพักผ่อน |
| 3. | นางสาวณัฏฐพัชร์ ช่วยเกลี้ยง | เจ้าพนักงานทะเบียนชำนาญงาน | ติดภารกิจ |
| 4. | นางสาวสุภาวิณี อนันตวรพจน์ | นักวิชาการเงินและบัญชีชำนาญการ | ลาพักผ่อน |
| 5. | นางสาวอรุณศรี ยุทธวรวิทย์ | นักวิชาการพัสดุชำนาญการ | ไปราชการ |
| 6. | นางทิพย์วิมล เก้าเอี้ยน  | เจ้าพนักงานจัดเก็บรายได้ปฏิบัติงาน | ป่วย |
| 7. | นายสงวน คงพรม | พนักงานขับรถยนต์ | ติดภารกิจ |
| 8. | นายพิเชษฐ์ แซ่โค้ว | พนักงานดับเพลิง | ติดภารกิจ |

**ผู้เข้าร่วมประชุม**

|  |  |  |
| --- | --- | --- |
| 1. | นางฉัตรสิริ สรรเพชร | ครู |

|  |  |
| --- | --- |
|  |  |

**เริ่มประชุม เวลา 10.00 น.**

|  |
| --- |
| **เมื่อที่ประชุมพร้อมแล้ว ขอดำเนินการประชุมตามระเบียบวาระการประชุม ดังนี้** |
| **ระเบียบวาระที่ 1 เรื่องที่ประธานแจ้งให้ที่ประชุมทราบ** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  **1.1 โครงการจิตอาสา ทำความดีเพื่อชาติ ศาสนา และพระมหากษัตริย์**  ด้วยเทศบาลตำบลทุ่งยาว ได้จัดโครงการจิตอาสาทำความดี เพื่อชาติ ศาสนา และพระมหากษัตริย์ เนื่องในวันที่ระลึกพระบาทสมเด็จ พระนั่งเกล้าเจ้าอยู่หัว โดยจัดให้มีกิจกรรมอาสาพัฒนาปรับภูมิทัศน์/ทำความสะอาด ณ บริเวณตลาดสดเทศบาลตำบลทุ่งยาว ตำบลทุ่งยาว อำเภอ ปะเหลียน จังหวัดตรัง เพื่อให้ประชาชนทุกภาคส่วน ได้ร่วมในการแสดงความจงรักภักดีและน้อมรำลึกในพระมหากรุณาธิคุณ เนื่องในวันที่ระลึกพระบาทสมเด็จพระนั่งเกล้าเจ้าอยู่หัว จึงเชิญชวนทุกคนเข้าร่วมโครงการจิตอาสาฯ ในวันพฤหัสบดี ที่ 28 มีนาคม 2567 เวลา 14.00 น. ณ ลานจอดรถดับเพลิง อาคารศูนย์ป้องกันบรรเทาและสาธารณภัย โดยพร้อมเพรียงกัน สำหรับการแต่งกายให้แต่งกายชุดจิตอาสาพระราชทาน เสื้อสีเหลือง  |
| **มติที่ประชุม** |  **รับทราบ** |
| **ระเบียบวาระที่ 2 เรื่องรับรองรายงานการประชุมครั้งที่แล้ว** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 2.1 เรื่องรับรองรายงานการประชุม พนักงานเทศบาล ลูกจ้างประจำ และพนักงานจ้างเทศบาล ครั้งที่ 2/2567 เมื่อวันที่ 28 กุมภาพันธ์ 2567มีท่านใดจะขอแก้ไขเปลี่ยนแปลงข้อความในรายงานการประชุมฯ ขอเชิญครับ  เมื่อไม่มีการขอแก้ไข หรือเปลี่ยนแปลงข้อความใดๆ ถือว่าที่ประชุมรับรองรายงานการประชุมฯ ครับ |
| **มติที่ประชุม** |  **รับรองรายงานการประชุม** |
| **ระเบียบวาระที่ 3 เรื่องแจ้งข้อราชการ/ซักซ้อมแนวทางการปฏิบัติงาน** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 3.1 ขอเชิญนายกวี เก้าเอี้ยน รองนายกเทศมนตรีตำบลทุ่งยาว ครับ  |
| **นายกวี เก้าเอี้ยน**รองนายกเทศมนตรีตำบลทุ่งยาว |  ไม่มีครับ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 3.2 ขอเชิญปลัดเทศบาล |
| **นายวรัศกรณ์ สุดสาคร**ปลัดเทศบาลตำบลทุ่งยาว |  เรียนท่านนายกเทศมนตรี ท่านรองนายกเทศมนตรี หัวหน้าส่วนราชการทุกท่าน ตลอดจนพนักงานทุกคนครับ กระผมมีเรื่องกำชับและเน้นย้ำทุกท่านเรื่อง การปฏิบัติราชการในส่วนของการทำงานในหน้างานของตนเอง จะต้องหมั่นทบทวน ข้อกฎหมาย ระเบียบ หนังสือสั่งการ และข้อบังคับต่างๆ ให้ชำนาญ เพราะหลายท่าน ได้ดำรงในระดับชำนาญการแล้ว ส่วนระดับปฏิบัติการ ผมพอเข้าใจนะ โดยเฉพาะระดับผู้อำนวยการทุกท่าน ท่านต้องมีสมรรถนะมากกว่าน้องๆ เพราะหลายๆ เรื่อง มีบางคนทำโดยไม่มี ฐานอำนาจรองรับ ฉะนั้น ผมขอฝากและเน้นย้ำให้ทุกท่านศึกษาข้อกฎหมายระเบียบ หนังสือสั่งการ และข้อบังคับที่เกี่ยวข้องกับงานของตัวเองด้วย เพราะในปัจจุบันมีหน่วยตรวจสอบภายนอกหลายหน่วยงาน ดังนั้นทุกคนต้องทำงานด้วยความรอบคอบให้มากกว่านี้ ในเรื่องการทำงานผมให้เกียรติทุกท่าน ทุกท่านก็ต้องให้เกียรติผมด้วย ผมเชื่อว่าไม่มีท่านใดอยากถูกตำหนิ ผมพยายามครองงานของตนมาโดยตลอด ผมเข้าใจนะว่าช่วงนี้งานนโยบายจากท่านนายกฯ มีหลายเรื่อง ฉะนั้น ทุกคนต้องตั้งรับให้ดี ผมเน้นกระบวนการในการทำงาน ที่ผ่านมาผมตำหนิท่านใดไป ผมขอโทษด้วย แต่อยากให้ทุกท่านทราบว่า ผมหวังดีกับทุกท่าน ผมต้องการให้ท่านทำงานให้ถูกต้องตามระเบียบครับ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | ฝากทุกท่านศึกษาข้อกฎหมาย ระเบียบ หนังสือสั่งการ และข้อบังคับต่างๆ ตามที่ท่านปลัดแนะนำด้วย ท่านปลัดเทศบาล ท่านติเพื่อก่อและเป็นห่วงทุกท่านครับ ผมเชื่อว่าทุกท่านมีความสามารถ ฉะนั้นขอให้ทุกท่านใช้ความสามารถที่มีให้เต็มที่ ไม่เข้าใจหรือมีปัญหา อุปสรรค เกี่ยวกับงานใดๆสามารถมาปรึกษาท่านปลัดเทศบาลและผม เพื่อร่วมกันแก้ไขปัญหานั้นๆ ได้ โดยเฉพาะท่านผู้อำนวยการทุกท่าน ท่านต้องให้แม่นยำในระเบียบมากกว่าน้องๆ ท่านต้องตรวจสอบงานให้ละเอียดรอบคอบก่อนนำเสนอตามลำดับชั้นต่อไป |
| **มติที่ประชุม** |  **รับทราบ** |
| **ระเบียบวาระที่ 4 เรื่อง รายงานผลการปฏิบัติราชการของส่วนราชการต่างๆ** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  4.1 ขอเชิญ สำนักปลัดเทศบาลครับ |
| **นางสาวศศินันท์ ศิลปะโสภาพันธุ์**หัวหน้าสำนักปลัดเทศบาล | เรียน ท่านนายกเทศมนตรี ท่านรองนายกเทศมนตรี ท่านปลัดเทศบาล และหัวหน้าส่วนราชการ พร้อมพนักงานทุกท่านค่ะ สำนักปลัดเทศบาล มี 3 เรื่อง ที่จะแจ้ง ดังนี้ 1. เรื่อง การประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. 2567(ITA) ตามที่ได้ให้แต่ละส่วนราชการดำเนินการจัดทำข้อมูล ITA ตอนนี้ข้อมูลที่ต้องดำเนินการใส่ข้อมูลของปี 2566 ดำเนินการเรียบร้อยแล้ว แต่ยังมีบางส่วนที่ต้องดำเนินการภายในวันที่ 1 เมษายน 2567 เพราะต้องรอให้ ผลงานเสร็จในวันที่ 31 มีนาคม 2567 ซึ่งจะมีแค่ 2 งาน คือ งานวิเคราะห์นโยบายและแผน สำนักปลัดเทศบาล และงานพัสดุ กองคลัง คือ ตั้งแต่วันที่ 1 เมษายน 2567 สามารถทำและเสนอมาให้หัวหน้าส่วนราชการจนถึงท่านนายกฯ แล้วนำมาส่งที่ห้องสำนักปลัดเทศบาล ชั้น 2 เพื่อดำเนินการลงข้อมูล 2. เรื่อง โครงการวันเทศบาล  สำนักปลัดเทศบาล จัดโครงการวันเทศบาล ในวันที่ 24 เมษายน 2567 โดยในวันที่ 22 เมษายน 2567 จะมีการจัดกิจกรรม 5 ส. บริเวณสำนักงานเทศบาลตำบลทุ่งยาว จึงขอเชิญทุกท่านร่วมกิจกรรม 5 ส. เวลา 09.30 น. การแต่งกายให้สวมเสื้อสีเหลือง และในวันที่ 24 เมษายน 2567 จะมีกิจกรรมทำบุญเลี้ยงพระ ณ ศาลาริมน้ำเทศบาลตำบลทุ่งยาว จึงขอเชิญ ทุกท่านร่วมกิจกรรม เวลา 09.30 น. โดยมีรายการอาหารที่ทุกส่วนราชการนำมาร่วมทำบุญเลี้ยงพระ ดังนี้  1. สำนักปลัดเทศบาล แกงจืด และผักเหนาะ 2. กองการศึกษา แกงส้มปลา  3. กองคลัง ข้าว น้ำดื่ม และผลไม้ 4. กองสาธารณสุขฯ ผัดวุ้นเส้น และน้ำพริก 5. กองช่าง ปลาเค็ม และปลาทู ทอด 3. เรื่อง การจัดตลาดนัดสีเขียว  ในเรื่องของโต๊ะและเต็นท์ งานพัฒนาชุมชน ได้นำเนินการจัดทำเอกสารเพื่อขออนุมัติใช้จ่ายเงินสะสมโครงการจัดซื้อเต็นท์และโครงการจัดซื้อโต๊ะกลมพร้อมขาตั้ง เพื่อให้สภาเทศบาล พิจารณาในวันที่ 2 เมษายน 2567 และในส่วนกิจกรรม งานพัฒนาชุมชน กำลังดำเนินการเขียนกิจกรรม เพื่อเสนอท่านผู้บริหาร 4. เรื่อง การโอนงบประมาณ งานวิเคราะห์นโยบายและแผน ได้บันทึกข้อมูลจัดทำคำขอโอนเงินงบประมาณรายจ่ายประจำปีงบประมาณ พ.ศ. 2567 เพื่อตั้งจ่ายเป็นรายการใหม่ ในงบลงทุน ค่าครุภัณฑ์ จำนวน 3 โครงการ ประกอบด้วย  1. กองการศึกษา จำนวน 2 โครงการ ดังนี้ 1.1 โครงการจัดซื้อโต๊ะพับสแตนเลส งบประมาณ 20,000.- บาท 1.2 โครงการจัดซื้อลำโพงอเนกประสงค์ล้อลาก งบประมาณ 15,000.- บาท 2. สำนักปลัดเทศบาล จำนวน 1 โครงการ ดังนี้ 2.1 โครงการจัดซื้อเครื่องฉีดน้ำแรงดันสูง งบประมาณ 30,000.- บาท ในระบบบันทึกบัญชีขององค์กรปกครองส่วนท้องถิ่น (e-LAAS) โอนครั้งที่ 8 แล้ว และตอนนี้อยู่ในขั้นตอนการเสนอสภาเทศบาลเพื่อพิจารณา ขอบคุณคะ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  เรื่องอาหารทำบุญเลี้ยงพระ ผมจะทำอาหารมาร่วมทำบุญเลี้ยงพระด้วย 2 รายการ ส่วนเรื่องตลาดนัดสีเขียว ต้องนัดเจ้าหน้าที่ที่เกี่ยวข้องมาประชุมกันอีกรอบ  ต่อไปเชิญ กองคลัง ครับ  |
| **นางวัชรีย์ วรรณงาม**ผู้อำนวยการกองคลัง |  ไม่มีคะ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว | 4.3 ต่อไปเชิญ กองช่าง ครับ |
| **นายไกรสิงห์ ศิริกุล**ผู้อำนวยการกองช่าง |  ตามที่กองช่าง ได้รับมอบหมายจากท่านนายกเทศมนตรีฯ ให้สำรวจพื้นที่เพื่อก่อสร้างซุ้มเฉลิมพระเกียรติฯ กองช่างได้ลงตรวจสอบพื้นที่แล้วปรากฎว่า ถนนมีความกว้างมากกว่าแบบแปลนมาตรฐานของกรมโยธาธิการและผังเมืองซึ่งฐานของซุ้มประตูทั้ง 2 ด้าน ตั้งอยู่บนช่องจราจร และตอนนี้กองช่างได้อยู่ระหว่างหารือกับกรมโยธาธิการและผังเมืองจังหวัดตรังครับ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  ครับ ต่อไป ขอเชิญ กองการศึกษา ครับ |
| **นายกรีธา บาหลัง**ผู้อำนวยการกองการศึกษา |  เรียน ท่านนายกเทศมนตรี ท่านรองนายกเทศมนตรี ท่านปลัดเทศบาลท่านรองปลัดเทศบาล หัวหน้าส่วนราชการ พร้อมพนักงานทุกท่าน กองการศึกษา ขอแจ้งกิจกรรมที่กำลังจะมาถึง 3 โครงการ ดังนี้ 1. โครงการส่งเสริมความเป็นเลิศและพัฒนาศักยภาพของผู้เรียน (บัณฑิตน้อย) จัดวันที่ 9 เมษายน 2567 ณ ศูนย์พัฒนาเด็กเล็กเทศบาลตำบลทุ่งยาว 2. โครงการส่งเสริมกตัญญูกตเวที ผู้สูงอายุ จัดวันที่ 11 เมษายน 2567 ณ สมาคมสหธรรมทุ่งยาว(ด้านหลัง) และได้มีการเตรียมงานแล้ว 50% แล้ว 3. โครงการแข่งขันกีฬาต้านภัยยาเสพติด วันที่ 22-24 เมษายน 2567 โดยมีกีฬาหลักๆ 3 ประเภท ดังนี้ 1. กีฬาฟุตบอล 2. กีฬาเปตอง 3. การแข่งขันฮูลาฮูปนอกจากนี้เป็นกีฬาพื้นบ้าน โดยใช้งบประมาณ 150,000 บาท |

|  |  |
| --- | --- |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  ครับ ต่อไป ขอเชิญ กองสาธารณสุขและสิ่งแวดล้อมครับ |
| **นางสุรัมภา กังฮา**ผู้อำนวยการกองสาธารณสุขฯ |  เรียน ท่านนายกเทศมนตรี ท่านรองนายกเทศมนตรี ท่านปลัดเทศบาลท่านรองปลัดเทศบาล ท่านผู้อำนวยการกองทุกกองค่ะ กองสาธารณสุขและสิ่งแวดล้อม มีโครงการที่อยู่ระหว่างดำเนินงาน ในเดือนมีนาคม จำนวน 2 โครงการ ดังนี้ 1. โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธาน ศ.ดร.สมเด็จพระเจ้าน้องนางเธอเจ้าฟ้าจุฬาภรณ วลัยลักษณ์ อัครราชกุมารี กรมพระศรีสวางควัฒน์ วรขัตติยาราชนารี โดยมีกิจกรรมทำหมันสุนัขและแมว ซึ่งมีการทำหมันสุนัขและแมว เมื่อวันที่ 5 มีนาคม 2567 ไปจำนวน 50 ตัว ส่วนการฉีดวัคซีนป้องกันโรค พิษสุนัขบ้า ตอนนี้ยอดสำรวจสุนัขและแมวได้มา 457 ตัว และได้ฉีดวัคซีนสุนัขและแมวไปแล้ว 320 ตัว เรื่องของโรคพิษสุนัขบ้าตอนนี้พื้นที่ของจังหวัดพัทลุง มีการระบาดอยู่ แต่ในจังหวัดตรังยังไม่มีการระบาด แต่ก็มีการแจ้งมาให้เฝ้าระวังเรื่องของสัตว์เลี้ยง ซึ่งในหน้าร้อนต้องระวังเรื่อง โรคพิษสุนัขบ้า 2.โครงการพัฒนาศักยภาพแกนนำสุขภาพภาคประชาชน ซึ่งจะดำเนินการในวันที่ 27 - 29 มีนาคม 2567 3. โครงการติดตั้งเครื่องขยายเสียงในตลาดสดเทศบาล ได้ดำเนินการติดตั้งเครื่องขยายเสียงในตลาดสดเทศบาล เรียบร้อยแล้ว และอยู่ในระหว่างรอเบิกจ่ายคะ 4. เรื่อง การประเมินเมืองสุขภาพดี กองสาธารณสุขและสิ่งแวดล้อม ได้ขอรับการประเมินเมืองสุขภาพดีจากกรมอนามัย จากการประเมินตนเองอยู่ในเกณฑ์ระดับพื้นฐาน ซึ่งเกณฑ์การประเมินมี 3 ระดับ คือ ระดับพื้นฐาน ระดับทอง และระดับทองแดง กองสาธารณสุขและสิ่งแวดล้อม ได้ขอรับเข้าประเมิน ระดับพื้นฐาน อยู่ใน 19 ตัวชี้วัด และตอนนี้ต้องรอกรมอนามัยลงมาประเมินอีกครั้งคะ 5. เรื่อง งานกองทุนหลักประกันสุขภาพ ได้มีการเบิกจ่ายให้ โรงเรียนทุ่งยาววิทยา โรงเรียนบ้านทุ่งยาว ชมรมบาสโลบ และชมรมผู้สูงอายุ งบประมาณที่เบิกจ่ายไปทั้งสิ้น 68,950 บาท 6. เรื่อง ธนาคารขยะ เป็นนโยบายเร่งด่วนมานะคะ และได้มีการนำเรียนไปแล้ว ว่าในพื้นที่เทศบาลตำบลทุ่งยาว จะไม่ทำธนาคารขยะ รูปแบบเดิมของเทศบาลตำบลทุ่งยาว คือ ตลาดนัดรีไซเคิล ซึ่งทางจังหวัดเร่งรัดมาและกระทรวงมหาดไทย ให้ประกาศเป็นพื้นที่ท้องถิ่น 1 แห่ง 1 ธนาคารขยะ ซึ่งวันนี้เป็นวันสุดท้าย ที่ต้องรายการผลการดำเนินงานธนาคารขยะขององค์กรปกครองส่วนท้องถิ่น และกองสาธารณสุขและสิ่งแวดล้อม ได้รายงานผลการดำเนินงานแล้ว และในวันศุกร์ ที่ 25 มีนาคม 2567 ซึ่งครบรอบ วันจันทร์สุดท้ายของเดือนที่จะดำเนินการซื้อขยะ และจัดงาน “MOI Waste Bank Week – มหาดไทย ปักธงประกาศความสำเร็จ 1 องค์กรปกครอง ส่วนท้องถิ่น 1 ธนาคารขยะ” ตามที่จังหวัดแจ้งมา ทั้งนี้เพื่อส่งเสริมและสนับสนุนโนบายของรัฐบาลและกระทรวงมหาดไทย รวมทั้งส่งเสริมและสนับสนุนให้องค์กรปกครองส่วนท้องถิ่น ตามแนวคิดระบบเศรษฐกิจหมุนเวียนมาใช้ในการจัดการสิ่งปฏิกูลและมูลฝอย ภายใต้หลักการ 3R คือ ใช้น้อย ใช้ซ้ำ และนำกลับมาใช้ใหม่ รณรงค์สร้างความรับรู้ความเข้าใจและกระตุ้นให้ประชาชนมีส่วนร่วมในการลดปริมาณขยะและคัดแยกขยะที่สามารถนำไปรีไซเคิล จำหน่าย เพื่อให้มีรายได้กลับคืนสู่ชุมชนและนำไปจัดสวัสดิการชุมชนร่วมกับสมาชิกธนาคารขยะต่อไป ซึ่งเทศบาลตำบลทุ่งยาว จัดทำในรูปแบบตลาดนัดรีไซเคิล จึงขอความร่วมมือจากทุกคนให้นำขยะที่ขายได้ไปร่วมกิจกรรมกับกลุ่มอาสาสมัครรักษ์โลก และเรียนเชิญท่านนายกเทศมนตรีฯ ประกาศนโยบายที่จะทำตลาดนัดซึ่งมีอยู่เดิมได้สานต่อเพียงแต่พัฒนารูปแบบในเชิงสวัสดิการให้กับสมาชิก เพื่อเป็นการรณรงค์สร้างจิตสำนึกและเชิญชวนให้ชาวบ้านมาร่วมกิจกรรมดังกล่าว เพราะที่ ผ่านมาผู้ที่มาร่วมกิจกรรมน้อยมาก จึงขอความร่วมมือจากทุกคนด้วยคะ และจะมีการจัดนิทรรศการเรื่องของการคัดแยกขยะด้วย รูปแบบเดิมที่ กองสาธารณสุขและสิ่งแวดล้อม ทำอยู่แล้วมาจัดเป็นกิจกรรม ณ วันนั้น โดยจะเปลี่ยนสถานที่จัดกิจกรรมจากสนามเด็กเล่นไปที่ลานจอดรถดับเพลิง เพื่อจะได้มีที่ให้ท่านนายกเทศมนตรีฯ ได้ประกาศนโยบายและจัดกิจกรรมอื่นๆ ด้วย ขอบคุณค่ะ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  วันที่ 25 มีนาคม 2567 เวลา 13.00 น. ขอเชิญทุกท่านร่วมกิจกรรม "MOI Waste Bank Week - มหาดไทยปักธง ประกาศความสำเร็จ 1 องค์กรปกครองส่วนท้องถิ่น 1 ธนาคารขยะ ณ ลานอาคารป้องกันเทศบาล ตำบลทุ่งยาว ครับ |
| **ระเบียบวาระที่ 5  เรื่องอื่นๆ (ถ้ามี)** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  **สรุป** 1. วันที่ 25 มีนาคม 2567 กิจกรรม “MOI Waste Bank Week – มหาดไทย ปักธงประกาศความสำเร็จ 1 องค์กรปกครองส่วนท้องถิ่น 1 ธนาคารขยะ” 2. วันที่ 28 มีนาคม 2567 โครงการจิตอาสา ทำความดีเพื่อชาติ ศาสนา และพระมหากษัตริย์ 3. วันที่ 27 - 29 มีนาคม 2567 โครงการพัฒนาศักยภาพแกนนำสุขภาพภาคประชาชน  4. วันที่ 9 เมษายน 2567 กิจกรรมบัณฑิตน้อย  5. วันที่ 11 เมษายน 2567 โครงการส่งเสริมกตัญญูกตเวทีผู้สูงอายุ 6. วันที่ 22 - 24 เมษายน 2567 โครงการแข่งขันกีฬาต้านภัย ยาเสพติด 7. วันที่ 24 เมษายน 2567 โครงการวันเทศบาล |
| **มติที่ประชุม** |  **รับทราบ** |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  ไม่ทราบว่าท่านใด มีเรื่องอื่นใดเสนออีกหรือไม่ครับ เชิญนิติกร ครับ |
| **นางสาวเคย์ลดา เหมือนแสน**นิติกรปฏิบัติการ |  ขอเชิญทุกท่านเข้าร่วม กิจกรรมสร้างวัฒนธรรม No Gift Policy เพื่อปลูกจิตสำนึกให้แก่พนักงานเทศบาล ลูกจ้างประจำ และพนักงานจ้างของเทศบาลตำบลทุ่งยาวไม่รับของขวัญ และของกำนัลทุกชนิดจากการปฏิบัติหน้าที่ (No Gift Policy) ทุกวาระเทศกาลและโอกาสพิเศษต่างๆ ในวันอังคารที่ 26 มีนาคม 2567 เวลา ๐๙.๐๐ น. ณ บริเวณหน้าอาคารสำนักงานเทศบาลตำบลทุ่งยาว โดยพนักงานแต่งกายชุดเครื่องแบบสีกากี ส่วนพนักงานจ้างเหมาบริการ แต่งกายเสื้อสีเหลือง ค่ะ |
| **นายเฉลิมพล ชัยเกษตรสิน**นายกเทศมนตรีตำบลทุ่งยาว |  เชิญทุกท่านเข้าร่วมกิจกรรมด้วยครับ ไม่ทราบว่าท่านใด มีเรื่องอื่นใดเสนออีกหรือไม่ครับ ถ้าไม่มีท่านใดเสนออะไรแล้ว ขอขอบคุณทุกท่านที่เข้าร่วมประชุมในวันนี้และขอปิดการประชุมครับ |

|  |
| --- |
| **เลิกประชุม เวลา 14.30 น.** |

 ลงชื่อ..............................................ผู้จดรายงานการประชุม

 (นางอังคณา เก้าเอี้ยน)

 นักจัดการงานทั่วไปชำนาญการ

 ลงชื่อ..............................................ผู้ตรวจรายงานการประชุม

 (นางสาวศศินันท์ ศิลปโสภาพันธุ์)

 หัวหน้าสำนักปลัดเทศบาล